b'\n_START_ARTICLE_\nHeimevernets Utdanningssenter V\xc3\xa6rnes\n_START_PARAGRAPH_\nHeimevernets Utdanningssenter V\xc3\xa6rnes (HVUV) var en utdanningsavdeling underlagt Heimevernet, som l\xc3\xa5 p\xc3\xa5 V\xc3\xa6rnes garnison ved V\xc3\xa6rnes lufthavn i Stj\xc3\xb8rdal. Avdelingen utdannet soldater og befal til Heimevernet._NEWLINE_Avdelingen besto av fire kompanier, hvor kompani A og B var vanlige gev\xc3\xa6rkompanier. I tillegg var det et befalsutdanningskompani, og et garnisonskompani som tok seg av andre oppgaver i garnisonen, som kj\xc3\xb8kken-, velferds- og vedlikeholdstjeneste._NEWLINE_Fram til 2002 var det Luftforsvarets Skolesenter V\xc3\xa6rnes som holdt til i leiren. Da den ble nedlagt, flyttet Heimevernet inn. I 2007 ble det besluttet at HVUV skulle legges ned, men at utdanningen for utskrevet befal skulle best\xc3\xa5. HVUV ble lagt ned, og Heimevernets befalsskole ble underlagt Heimevernets skole- og kompetansesenter (HVSKS) og flyttet til Garnisonen i Porsanger i Finnmark.'